ועדת העבודה, הרווחה והבריאות, כנסת 20, פרוטוקול מספר 84, 2015-11-04 09:18

אלי אלאלוף: היום ה-4 בנובמבר 2015 כ"ח בחשוון התשע"ו, השעה 09:18 ואנחנו פותחים את ישיבת ועדת העבודה, הרווחה והבריאות.

אלי אלאלוף: ברשותכם, יהיו כמה הערות ותיקונים אחרי הסיכום שהתקבל אתמול בלילה ואני שוב מודה לכל מי שהשתתף עד סוף הדיון.

אלי אלאלוף: גילוי נאות.

אלי אלאלוף: בצוות של משרד הבריאות נמצא יוסי אחיין שלי שנמצא כאן לא כאחיין אלא כאיש משרד הבריאות.

<נעה בן שבת: אדוני, בנוסח הזה הוצבעו כל ההערות של אתמול.

<נעה בן שבת: יש לנו כמה תיקונים קטנים בדברים שהגיעו אחרי הישיבה.

<נעה בן שבת: אני מבקשת, אדוני, שהנוסח הזה כן יצורף לפרוטוקול של הדיון היום.

<נעה בן שבת: יש לנו עוד בקשה.

<נעה בן שבת: החוק הזה יהיה פרק בחוק ההסדרים אבל הוא יהיה תיקון לפקודת בריאות הציבור (מזון) והוא ימוספר מחדש, כדי שלא יהיו בעיות במספרים נבקש שגם הנוסח של פקודת בריאות הציבור (מזון) אחרי כן תצורף לפרוטוקול עם המספורים החדשים שלה כדי שיהיה אפשר לראות מה נעשה.

<נעה בן שבת: אנחנו מבקשים שגם הנוסח הזה, שיהיה לנו אותו בשבוע הבא, גם הוא יהיה.

אלי אלאלוף: אני מקדם בברכה את חברתי חברת הכנסת מירב בן ארי שמגדילה את נוכחות חברי הכנסת במאה אחוזים.

<נעה בן שבת: תיקון אחד הוא בסעיף 203, בנושא ההשגה בעמוד 102 ו-103.

<נעה בן שבת: מועדי ההחלטה.

<נעה בן שבת: הוועדה אתמול החליטה לקצר את המועדים ל-15 ימים פלוס 15 ימי הארכה אבל את זה היא החליטה לעשות רק לגבי תעודת השחרור, שם יש מוצרים שכבר נמצאים, ולא לגבי החלטות אחרות בהם יש אפשרות להמתין עד להשגה.

<נעה בן שבת: כמובן היא צריכה לעשות במהירות האפשרית.

<נעה בן שבת: בנוסח טעינו וכתבנו 15 ו-15 לכלל ואנחנו רוצים לתקן את זה ולהבהיר את זה.

<זמר בלונדהיים: אם יורשה לי, כרגע זה נכתב לא 15 ו-15 אלא זה 15 והעיכוב נעשה 15.

<זמר בלונדהיים: העיכוב היה אמור להישאר 10.

<זמר בלונדהיים: להבנתי כתוב שהכרעה בהשגה תהיה שלושים ועל אף האמור הכרעה בהשגה לעניין שחרור מזון, תהיה 15 ימים אולם רשאי הדן בהשגה להאריך ב-15 ימים נוספים.

<זמר בלונדהיים: משהו כזה.

<נעה בן שבת: אתה רוצה שההכרעה בהשגה בכלל תהיה שלושים ימים.

<זמר בלונדהיים: כן.

<זמר בלונדהיים: אמרתי.

<זמר בלונדהיים: סעיף (א), הכרעה בהשגה, שלושים ימים.

<זמר בלונדהיים: על אף האמור, הכרעה בהשגה לעניין שחרור, 15 ו-15 ימים.

<זמר בלונדהיים: מה שסיכמנו.

<זמר בלונדהיים: ההחלטה בעניין עיכוב, חוזרת לעשרה ימים.

<נעה בן שבת: נכון.

<נעה בן שבת: לסעיף 203 בעמוד 205, הוראת מעבר לגבי ייחוס סגולה.

<ענת מימון: צריך לשנות את הנוסח בסעיף 200(ג)(2), ייחוס סגולה של חיזוק הגוף או אחד מאיבריו ומערכותיו.

<נעה בן שבת: האיסורים למניעת הקלה.

<זמר בלונדהיים: הקלה בתסמינים, אמורים גם להיכנס להוראת המעבר.

<ענת מימון: אנחנו מוסיפים את זה בסעיף קטן (ג)(2).

<זמר בלונדהיים: נכון.

<נעה בן שבת: גם בסוף הסעיף, בסעיף 335, אלה התקנות החדשות שייקבעו.

<זמר בלונדהיים: נכון.

<נעה בן שבת: עוד הערה שנמסרה לנו אתמול אחרי הדיון היא בנושא מערכת בקרת איכות שחלה בנושא של ייצוא.

<נעה בן שבת: אתמול בוועדה דובר על כך שתהיה לנו תוספת ובתוספת יופיעו מערכות בקרת האיכות הרלוונטיות.

<נעה בן שבת: עכשיו מוצע לוועדה – אנחנו מדברים על סעיף 148(א) בעמוד 75 – שיצרן המיישם בקרת איכות לעניין סעיף קטן 184(ג), יהיה אחד מאלה: (א) איזו 22,000.

<נעה בן שבת: (ב) איזו 9,001 יחד עם HAACAP.

<נעה בן שבת: (ג) תקנים בין לאומיים מקובלים נוספים כפי שיפרסם מנהל שירות המזון.

<נעה בן שבת: יצרן שמיישם אחד מאלה ייחשב כיצרן לצורך העניין הזה.

<נעה בן שבת: זאת אומרת, זה יהיה קבוע בחוק עם הסמכה להתקין תקנות.

<נעה בן שבת: עוד נושא.

<נעה בן שבת: בתוספת החמישית להצעת החוק הנוסח שדובר עליו הוא שתהיה אופציה לתת את האישורים בעד אישור ייצור נאות בהתחשב גם בגודל העסק ואנחנו לא כתבנו את זה כאן בנוסח, אבל זסה צריך להיות.

<נעה בן שבת: הנושא של חומרי הגלם בסעיף 37.

<ענת מימון: עמוד 22, סעיף 37.

<נעה בן שבת: בסעיף הזה יש כמה דברים.

<נעה בן שבת: האחד הוא בסעיף 37(ג)(3), יש נוהל הארכת חיי מדף שאישר מנהל שירות המזון ולא להנחת דעתו בלבד.

<נעה בן שבת: הוא צריך ממש לאשר.

<נעה בן שבת: זה מנהל שירות המזון או מי שהסמיכו לכך.

<זמר בלונדהיים: על תוספת האישור דיברו אתמול?

<ענת מימון: אביגיל אמרה שאי אפשר להגיד להנחת דעתו של המנהל והיא רוצה שיהיה אישור שלו.

<זמר בלונדהיים: בסדר.

<נעה בן שבת: בסעיף קטן (ה) יש סמכות לשר להתקין תקנות לעניין השימוש במזון שהתאריך המומלץ לשימוש בו חלף.

<נעה בן שבת: אם נקבע איסור או הגבלות בתקנות, מוצע שזאת תהיה עבירה פלילית במקרה שהפרו את החובה.

<נעה בן שבת: יש מקבילה לסעיף 62.

<נעה בן שבת: אתמול העירו לנו לגבי סעיף 62 בנושא של הסמכות להאריך את תקופת ההתליה המיוחדת ואמרו שצריכה להיות הסמכות של מנהל שירות המזון.

<נעה בן שבת: יש לנו הוראה מקבילה להוראה הזאת במקום אחר וגם שם עשינו את התיקון האמור.

<נעה בן שבת: כיוון שהעירו לנו שאנחנו לא צריכים לעשות את התיקון הזה בסעיף 62, נתקן גם בסעיף האמור.

<נעה בן שבת: אתם ביקשתם שתהיה עבירה נוספת.

<זמר בלונדהיים: כן.

<זמר בלונדהיים: שני דברים קצרים.

<זמר בלונדהיים: האחד, בסעיף הייצוא יש דבר ששכחנו לכתוב, מה שהקראת עכשיו לעניין הייצוא שמקובל מבחינת התעשייה.

<זמר בלונדהיים: שני התקנים, הכוונה היא אחד מהגופים לפי סעיף 68 נותן אישור שהם אכן מיישמים את מערכות בקרת האיכות.

<זמר בלונדהיים: זה לא הוא לבד אומר שאני מיישם איזו וכולי, אלא אחד מאותם גופים בסעיף 68 שאנחנו משתמשים בהם לאורך כל החוק, הם מאשרים את זה.

<קריאה: הכוונה היא שיהיה אישור רשמי שהוא עושה את זה.

<זמר בלונדהיים: בדיוק.

<זמר בלונדהיים: ההסדר שהכנסנו עכשיו לגוף החוק ואמרנו המנהל.

<זמר בלונדהיים: לגבי מערכות בקרת איכות, הוא צריך אישור מאחד מהגופים האלה שהוא אכן מיישם את מערכת בקרת האיכות.

<זמר בלונדהיים: לא הוא לבד מודיע.

<נעה בן שבת: מיישם אחד מאלה וקיבל אישור של אחד הגופים המנויים בסעיף 68.

<זמר בלונדהיים: זה בעצם יצרן המקבל אישור מאחד מהגופים על יישום אחת ממערכות בקרת האיכות.

<זמר בלונדהיים: אחד מהגופים המנויים בסעיף 68.

אלי אלאלוף: הצטרפו אלינו שתי חברות כנסת, טלי פלוסקוב ומיכל בירן.

<נעה בן שבת: הסעיף עם המקבילה לסעיף 62, זה סעיף 97 וגם בו נחזיר לבעל הסמכות המקורי ולא נשנה את זה.

<נעה בן שבת: זה סעיף המקבילה של סעיף 62.

<נעה בן שבת: נמצא אותו אחר כך.

<זמר בלונדהיים: דבר שנרצה לעשות.

<זמר בלונדהיים: ההסדר של משווק מהאזור שהוא בעצם מביא את המזון מהאזור, אנחנו החלנו עליו את סעיפי העונשין בזה שאמרנו שיחול עליו סימן י"א שהוא סימן העונשין.

<זמר בלונדהיים: לאחר בדיקה שנעשתה אצלנו, אנחנו חושבים שעדיף להחיל את סעיף העונשין לא בעקיפין באופן שאנשים עשויים לפספס אותו – בכל זאת זה עונשין וזה חשוב – אלא לכתוב את זה בגוף הסעיפים הרלוונטיים.

<זמר בלונדהיים: אנחנו מבקשים את האישור לעשות את זה.

<זמר בלונדהיים: מבחינתנו וגם מבחינת נעה, זאת עבודת נסחות מבחינה זאת שכבר החלנו הכול ובמקום לכתוב את זה שם, אנחנו פשוט נכתוב את זה בסעיפים עצמם.

אלי אלאלוף: בעוד רבע שעה נתחיל בהצבעות.

<זמר בלונדהיים: נעה, תיקון אחד נוסף שמתואם עם התעשייה, תיקון לסעיף 130.

<זמר בלונדהיים: יש כאן שני (ב) ואני מתייחס ל-(ב) השני, (1), שמדבר על מזון המיוצר בהרכב ייעודי.

<זמר בלונדהיים: החשש שלהם היה מהפרשנות של הרכב ייעודי ולמרות שהכוונה כאן היא אחת, אין מחלוקת בינינו, הוחלט לשנות את זה ולומר: "המזון המיוצר בהרכב שונה המיוחד לצורך ישראל", ולא להשתמש במונח ייעודי שאולי לא מספיק ברור.

<זמר בלונדהיים: מבחינתנו זה מקובל.

<זמר בלונדהיים: זאת הצעה שלהם.

<נעה בן שבת: בסעיף 85 פסקה (א3), בסופה אומרים מה ההליך, נמצא בהליך שיפוטי כי הוא הפר, ואחד ההליכים הוא הפעלת אחת הסמכויות המנויות בסעיפים 191 ו-195.

<נעה בן שבת: לא נגיד סעיף 193 ומצד שני הסמכות המנויה בסעיף 191, השאלה מהי אותה סמכות, האם זאת סמכות ההוראה לעוסק במזון.

<נעה בן שבת: אנחנו מדברים על סעיף 85(א3).

<זמר בלונדהיים: בעיני צריך להיות גם וגם.

<נעה בן שבת: גם 193 וגם כל הסמכויות של 191?

<נעה בן שבת: הסמכויות של 191, אמרנו שזה דיווח של העוסק ואזס מפעילים את סמכות ה-ריקול.

<זמר בלונדהיים: הנוסח הוא באמת לא סמכויות.

<רוית ארבל: זה לא אמור להיות קשור.

<זמר בלונדהיים: זה צריך להיות 193 כי ב-191 אין לו ממש סמכויות חוץ מהסמכות לתת הוראות.

<נעה בן שבת: זאת סמכות לתת הוראות ריקול.

<זמר בלונדהיים: שני הסעיפים.

<זמר בלונדהיים: גם ב-191 יש סמכות לתת הוראות בעיקר אם הוא לא נקט באמצעים וכולי.

<רוית ארבל: אבל הסמכויות ב-191 לא קשורות.

<זמר בלונדהיים: הן עשויות להיות אם למשל הוא לא נקט באמצעים שהוא היה צריך לנקוט והוא היה צריך לקבל את זה בהוראות.

<זמר בלונדהיים: כלומר, הוא לא מתפקד.

<זמר בלונדהיים: במצב הרגיל אכן זה לא יהיה קשור.

<נעה בן שבת: כדי להסיר ספק, אנחנו נגיד 191(ג).

<זמר בלונדהיים: ו-193.

<נעה בן שבת: ו-195.

<זמר בלונדהיים: כן.

אלי אלאלוף: הצטרף אלינו חבר הכנסת אברהם נגוסה.

<נעה בן שבת: אדוני, אם יש לנו זמן, על סעיף 184 היו הרבה מחלוקות ויש לו ניסוח עם שינוי כלשהו.

אלי אלאלוף: אני רוצה לברך את חברי הכנסת שהצטרפו.

אלי אלאלוף: בוקר טוב לכם.

<נעה בן שבת: אדוני, עוד שני סעיפים.

<נעה בן שבת: תיקון קטן בסעיף 195(ג).

<נעה בן שבת: אמרנו שהוא רשאי לעתור לבית משפט לעניינים מינהליים.

<נעה בן שבת: בדרך כלל עתירות הן 14 ימים ויש גם הגיון בכך במיוחד כאשר מדובר בהשמדה של מזון, צריך להזדרז.

<נעה בן שבת: על סעיף 184 היה ויכוח גדול אתמול ועשינו שינוי קטן בנוסח.

<נעה בן שבת: אני רוצה בכל זאת להקריא אותו כדי שזה יהיה מסודר.

<נעה בן שבת: סעיף החזקה בטמפרטורה.

<נעה בן שבת: במקום סעיף 183 – מחקנו את סעיף 183 – יש לנו את סעיף 184: קיום הוראות היצרן.

<נעה בן שבת: עוסק במזון יאחסן את המזון ויובילו לפי הוראות היצרן בלי לגרוע מהחובה לעמוד בהוראות חקיקת המזון.

<נעה בן שבת: על אף האמור בסעיף קטן (א), עוסק במזון יאחסן מזון או יובילו בטמפרטורה מבוקרת שנקבעה לפי חקיקת המזון ואולם אם הוראות היצרן קובעות חובה להחזיק את המזון בטמפרטורה מוגדרת שהיא מחמירה לעומת חקיקת המזון, ומסמנות הוראה זאת במילה בלבד, יחזיק את המזון בהתאם להוראות היצרן.

<נעה בן שבת: השאלה אם אנחנו חייבים את המילה בלבד.

<רוית ארבל: החלק הראשון אומר לפי הוראות יצרן.

<נעה בן שבת: לפי הוראות היצרן בלי לגרוע מהחובה לעמוד בהוראות חקיקת המזון.

<רוית ארבל: לא צריך את זה.

<רוית ארבל: בלי לגרוע, יצר את כלל הבעיה.

<רוית ארבל: בדוגמה של היום מובילים בארבע מעלות או שבע מעלות, אנחנו רוצים לאפשר להם להוביל בשבע מעלות.

<זמר בלונדהיים: אבל סעיף (ב) מתחיל ב"על אף".

<רוית ארבל: את יכולה לקרוא שוב את החלק השני של (ב)?

אלי אלאלוף: הצטרף אלינו חבר הכנסת יעקב מרגי.

<נעה בן שבת: "על אף האמור בסעיף קטן (א) עוסק במזון יאחסן מזון או יובילו בטמפרטורה מבוקרת שנקבעה לפי חקיקת המזון, ואולם אם הוראות היצרן קובעות חובה להחזיק את המזון בטמפרטורה מוגדרת שהיא מחמירה לעומת חקיקת המזון ומסמנות הוראה זאת במילה בלבד, יחזיק את המזון בהתאם להוראות היצרן".

<רוית ארבל: פספסנו כאן.

<רוית ארבל: הרעיון היה שהוא יקיים את הוראות היצרן.

<רוית ארבל: נקודה.

<רוית ארבל: אבל אם הוא מקיים את חקיקת המזון, הוא לא ייחשב כמפר.

<רוית ארבל: החובה הפוזיטיבית היא לקיים את הוראות היצרן.

<רוית ארבל: אם הוא קיים את חקיקת המזון, הוא לא ייחשב כמפר.

<רוית ארבל: הדבר השלישי בא לומר שאם יש בלבד והיא מחמירה, הוא יקיים אך ורק את הוראות היצרן.

<נעה בן שבת: אם יש בלבד, כתוב בלבד, ארבע מעלות בלבד, והחקיקה אומרת שבע מעלות בשער המחלבה.

<רוית ארבל: את זה פתרת, אבל אני מדברת על מצב הביניים שלא כתוב בלבד.

<רוית ארבל: כתוב לי להוביל בארבע מעלות את היוגורט ואני עדיין יכולה להוביל בשבע מעלות כי חקיקת המזון קובעת.

<נעה בן שבת: זה מה שכתוב כאן.

<נעה בן שבת: בעיקרון הוא צריך לעמוד בחקיקת המזון.

<נעה בן שבת: אם יש הוראת יצרן שאומרת בלבד, אז אתה צריך לפעול לפי הוראת היצרן.

<רוית ארבל: באלטרנטיבה הזאת לא יהיה כתוב בלבד.

<רוית ארבל: יהיה כתוב ארבע מעלות.

<נעה בן שבת: אם יהיה כתוב ארבע מעלות, את מסתפקת בחקיקת המזון.

<זמר בלונדהיים: אני מנסה להבין למה הנוסח לא בסדר.

<רוית ארבל: הניסוח לא מתיישב.

אלי אלאלוף: אם אני לא טועה, קיימנו על זה אתמול דיון.

<נעה בן שבת: יש לך את הנוסח מהיום?

<רוית ארבל: לא.

<רוית ארבל: לא קיבלנו.

<זמר בלונדהיים: אני מראה לך.

<זמר בלונדהיים: נעה, אולי בינתיים, בזמן שהם קוראים את זה, נדבר על סעיף אחר ואז נחזור לזה.

<זמר בלונדהיים: בסעיף נוסף שדובר בו ארוכות אתמול, סעיף ה-ריקול, יש לנו הצעה שמקובלת גם מבחינת התעשייה לגבי חובות הדיווח בהן דנו ארוכות אתמול.

<זמר בלונדהיים: אנחנו נשאיר את חובת הדיווח הראשונה שעליה לא הייתה מחלוקת, שהיא במקרים של החזרה יזומה ומסירת הודעה לציבור, ולגבי המקרים האחרים, מה שאנחנו הבנו בשיח אתמול, זה שזה מורכב מדי לחקיקה ראשית.

<זמר בלונדהיים: אנחנו יורדים לרזולוציות מאוד מאוד נמוכות של מתי מדווח, מי וכולי והבדלים, ולכן אנחנו מציעים לכתוב שחובות דיווח נוספות יהיו בנוהל שיפרסם מנהל שירות המזון שייקבע בהתייעצות.

<נעה בן שבת: אתה רוצה ליצור חובת דיווח.

<נעה בן שבת: למה שלא יהיה בתקנות?

<נעה בן שבת: צריכה להיות ודאות בדבר הזה.

<נעה בן שבת: זה לא יכול להיות בנוהל.

<זמר בלונדהיים: בסדר.

<זמר בלונדהיים: אומרים כאן שאין בעיה שזה יהיה בתקנות.

<נעה בן שבת: תוכל להגיד לנו לאיזה (1) ו-(2) אתה מתייחס?

<זמר בלונדהיים: כן.

<זמר בלונדהיים: קבענו שתי חובות דיווח.

<זמר בלונדהיים: הראשונה הייתה על החזרה יזומה ומסירת הודעה לציבור.

<זמר בלונדהיים: זה נשאר.

<זמר בלונדהיים: זה מובהק, זה ברור ולא צריך לחכות לתקנות.

<נעה בן שבת: העדכון של היצרן והיבואן, אתה אומר שנוריד אותו.

<זמר בלונדהיים: כן.

<זמר בלונדהיים: בדיוק.

<זמר בלונדהיים: את (2) אנחנו נמחק ויהיה כתוב: מקרים נוספים שייקבעו בתקנות בהיוועצות עם בעלי עניין בתעשייה או איזשהו נוסח.

<זמר בלונדהיים: מקרי דיווח נוספים, בתקנות.

אלי אלאלוף: אנחנו עוברים להצבעות על הרביזיות שנדונו.

אלי אלאלוף: חברי הכנסת מוזמנים להגיב בהתאם.

אלי אלאלוף: אני רוצה להגיד שזה רגע מרגש להגיע להצבעות האלה אחרי הרבה עבודה.

אלי אלאלוף: זאת שעה מרגשת ואנחנו הולכים על חוק שלטווח בינוני וארוך ישנה את החיים של כולנו וישפיע על החיים כך שיהיו בריאים יותר, זולים יותר ולא אחד על חשבון השני.

אלי אלאלוף: מה שמדאיג אותנו ומעניין אותנו, זאת בריאות הציבור.

אלי אלאלוף: אני חייב לציין את שיתוף הפעולה האדיר של כל הגופים שהיה כאן מסביב לשולחן.

אלי אלאלוף: הזהירו אותי ואמרו לי שהם ילחצו עלי וכולי, אבל אני לא מרגיש לחוץ וגם לא לחיץ.

אלי אלאלוף: אני רוצה לציין את שיתוף הפעולה האדיר שהיה כאן גם מצד חברי הכנסת.

אלי אלאלוף: אני במיוחד מציין את ידידי איציק שמולי, את הנוכחות וההשפעה החיובית שלו, את חברי הכנסת וכל הגופים שנמצאים כאן, ודאי התאחדות התעשיינים, ארגוני הצרכנים, נציגי הרשתות למיניהן והמשרדים הממשלתיים שעשו כאן עבודה אדירה.

אלי אלאלוף: גם אם אין דבר מושלם בעולם, הם ימשיכו להיות קשובים.

אלי אלאלוף: כפי שהבטחתי, בכל מושב של כנסת, שלפי הז'רגון המקצועי נקרא כנס, יהיה לפחות דיון אחד למעקב ואישור התקנות שרובן יהיו באישור הוועדה.

אלי אלאלוף: אני באמת מאחל לנו לקבל החלטות באחריות מלאה ובהשפעה על הציבור.

אלי אלאלוף: התחייבנו, גם בפני התעשיינים, שנעשה את זה בזמן סביר מאוד וכמה שיותר מהר.

אלי אלאלוף: נתחיל להצביע על הרביזיות.

<ענת מימון: אנחנו עושים עכשיו הצבעה על סעיפים שהתקבלה לגביהם בקשה לדיון מחדש לפי סעיף 115 לתקנון הכנסת.

<ענת מימון: ההצבעות לגבי הדיון מחדש התקיימו אתמול, יום שלישי, וביום שני.

<ענת מימון: דנו בסעיפים האלה ועכשיו אנחנו נעבור סעיף סעיף ונצביע עליו.

<ענת מימון: הסעיף הראשון עליו היה דיון מחדש הוא סעיף 27 שעוסק בתקנות למניעת סכנה לבריאות הציבור.

<נעה בן שבת: בדיון אתמול היו לנו כמה תיקונים בנושא הזה, הנושא של אריזת מזון, סימון מזון, שימוש בו וצריכתו הנדרש לצורך בטיחות המזון ובריאות הציבור ומזון ייחודי.

<נעה בן שבת: בנושא סימון אזהרת חנק, הוספנו "לרבות ברך של פרסום".

<נעה בן שבת: סעיף קטן (ה) נוגע לפיקוח הווטרינרי.

<נעה בן שבת: אם באמת הפיקוח הווטרינרי יעבור, זה יעבור אתו, ואם לא, אם זה יפוצל או משהו, זה יהיה יחד אתו.

<נעה בן שבת: אנחנו לא נצביע על סעיף קטן (ה) כי הוא נוגע לנושא של הפיקוח הווטרינרי.

אלי אלאלוף: בסדר.

אלי אלאלוף: סעיף קטן (ה) יעבור לדיון על הפיקוח הווטרינרי ושם נצביע.

<נעה בן שבת: כרגע לא נצביע על סעיף (ה).

<נעה בן שבת: בכל מקרה אני רוצה לומר שאם יהיה משהו שכן יישאר והוא קשור לנושא הזה, צריך יהיה לתקן.

<ענת מימון: אפשר להצביע על סעיף 27.

אלי אלאלוף: מי בעד אישור סעיף 27?

אלי אלאלוף: מי נגד?

אלי אלאלוף: בעד הסעיף – פה אחד

אלי אלאלוף: סעיף 27 התקבל פה אחד.

<ענת מימון: הסעיף הבא שהיה לגביו דיון מחדש הוא סעיף 33(א) בעמוד 20.

<ענת מימון: בהגדרה עיבוד, הוספנו את הנושא של פעולות טיפול בבשר גולמי שהוגדרו בסעיף ההגדרות.

<נעה בן שבת: ההגדרה שלהן תישאר שם.

<נעה בן שבת: למרות שזה קשור לנושא הווטרינרי, ההגדרה שלהן יכולה לסייע לנו למשל כאן.

<נעה בן שבת: לכן נשאיר את זה בכל מקרה.

<נעה בן שבת: המלים "ולמעט פעולות טיפול בבשר גולמי".

אלי אלאלוף: מי בעד אישור סעיף 33(א) כפי שהוא כתוב בנוסח?

אלי אלאלוף: מי נגד?

אלי אלאלוף: בעד הסעיף – פה אחד

אלי אלאלוף: תודה.

אלי אלאלוף: הסעיף התקבל פה אחד.

<ענת מימון: סעיף 33(ד1).

<ענת מימון: באותו עמוד, עמוד 20, סעיף קטן (ד1) שעוסק בנושא הבשר הקפוא שהופשר, האריזה שלו מראש והסימון שלו.

<ענת מימון: הוא הוצבע לדיון מחדש בעקבות בקשה לדיון מחדש שהוגשה על ידי חברת הכנסת מרב מיכאלי ואתמול התקיים הדיון והוחלט להשאיר את הסעיף.

<ענת מימון: לכן מוצע להצביע עליו.

<נעה בן שבת: משאירים את זה כמו שזה.

אלי אלאלוף: מי בעד אישור סעיף 33(ד1)?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – רוב נמנע - 1

אלי אלאלוף: חבר כנסת אחד נמנע.

אלי אלאלוף: סעיף 33(ד1) התקבל.

<ענת מימון: הסעיף הבא, סעיף 33(ה) באותו עמוד, הסעיף לגבי התקנות.

<ענת מימון: היו לנו כמה שינויי נוסח וכרגע הוא מוצג בפניכם בנוסח עליו אתם מצביעים.

אלי אלאלוף: מי בעד אישור סעיף 33(ה)?

אלי אלאלוף: מי נגד?

אלי אלאלוף: בעד הסעיף – פה אחד

אלי אלאלוף: סעיף 33(ה) אושר פה אחד.

<ענת מימון: הסעיף הבא שנדון מחדש זה סעיף 36 בעמוד 21 למטה.

<ענת מימון: בעקבות הוספה של סעיף 184 שעוד נגיע אליו, הוחלט למחוק את סעיף 36.

<ענת מימון: אנחנו מציעים למחוק את הסעיף.

אלי אלאלוף: מי בעד אישור מחיקת סעיף 36?

אלי אלאלוף: מי נגד?

אלי אלאלוף: בעד מחיקת הסעיף – פה אחד

אלי אלאלוף: מוחקים את הסעיף.

<ענת מימון: הסעיף הבא לגביו נעשתה בקשה לדיון מחדש, סעיף 37.

<ענת מימון: אני מפנה לעמוד 22.

<ענת מימון: הסעיף הזה עוסק בנושא של תאריך אחרון לשימוש או המומלץ לשימוש.

<ענת מימון: ההסדר שנקבע הוצג גם הבוקר לגבי ההבדל בין משווק ויבואן וההסדר המיוחד שעשינו לגבי יצרן.

<ענת מימון: לכן אפשר להעמיד את הסעיף להצבעה בנוסח כפי שנמצא בפני הוועדה.

<ענת מימון: סעיף 37.

אלי אלאלוף: מי בעד אישור סעיף 37 בנוסח המוצע?

אלי אלאלוף: מי נגד?

אלי אלאלוף: בעד הסעיף – פה אחד

אלי אלאלוף: סעיף 37 אושר פה אחד.

<זמר בלונדהיים: בסעיף 37 משום מה התאריך האחרון המומלץ עדיין מחוק.

<זמר בלונדהיים: הוא אמור לא להיות מחוק.

<נעה בן שבת: שמנו את זה ב-(ג).

<זמר בלונדהיים: בסדר.

<זמר בלונדהיים: סליחה.

<ענת מימון: סעיף 38 בעמוד 23 איסור ייחוס סגולות מרפא.

<ענת מימון: בעקבות דיון שנעשה אתמול בוועדה, דיון מחדש, הוחלט להוסיף את המלים "הקלה או סיוע בהתמודדות אתה, עם המחלה או עם תסמיניה" לגבי האיסור לייחס סגולות למזון.

<ענת מימון: אפשר להצביע על הסעיף בנוסח שמופיע בפניכם בעמוד 23, סעיף 38.

אלי אלאלוף: מי בעד אישור סעיף 38 כולל התיקון?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: אין נמנעים, אין נגד.

אלי אלאלוף: הסעיף אושר פה אחד.

<ענת מימון: סעיף 39 בעמוד 23.

<ענת מימון: הסעיף עוסק בהתאמת הסימון והמסמכים למזון.

<ענת מימון: נערכו בו כמה שינויי נוסח כפי שמופיע בפניכם.

אלי אלאלוף: מי בעד אישור סעיף 39 בנוסחו?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: אין נמנעים, אין נגד.

אלי אלאלוף: הסעיף אושר פה אחד.

<ענת מימון: הסעיף הבא הוא סעיף 40(ג) בעמוד 24.

<ענת מימון: הסעיף מדבר על חובת הסימון של משווק.

<ענת מימון: קבענו שזה יהיה בהתאם להוראות כאמור בסעיף קטן (א) החלות על פעולתו.

<ענת מימון: אפשר להצביע על סעיף 40(ג).

אלי אלאלוף: מי בעד אישור סעיף 40(ג) בנוסחו?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: תודה.

אלי אלאלוף: אושר פה אחד.

<ענת מימון: הסעיף הבא לגביו היה דיון מחדש, סעיף 47(ב) שעוסק בקבלת אישור ייצור נאות ועמידה בתנאיו.

<ענת מימון: למעשה היה כאן איזשהו שינוי בנוסח והנוסח המתוקן הוצג אתמול.

<ענת מימון: אפשר להצביע.

אלי אלאלוף: מי בעד אישור סעיף 47(ב) כפי שהוא אחרי התיקון?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: אין נגד, אין נמנעים.

אלי אלאלוף: הסעיף אושר פה אחד.

אלי אלאלוף: חברת הכנסת מיכל בירן לא השתתפה בהצבעה.

<ענת מימון: הסעיף הבא הוא סעיף 48.

<ענת מימון: סעיף 48 כולו נדון מחדש ודן בנושא של חובת סימון מזון.

<ענת מימון: סעיף קטן (ב) עוסק בסימון של אורך חיי מדף וסעיף קטן (ג) עוסק בסימון של הטמפרטורה ואמרנו שככל שהיצרן מחליט שהמזון צריך להיות מוחזק בטמפרטורה מסוימת, עליו לציין זאת על גבי המזון.

<ענת מימון: גם הסעיף הזה נדון והשינויים הוטמעו בסעיף.

<ענת מימון: הנוסח בסעיף 48, זה הנוסח המוצע להצבעה.

אלי אלאלוף: מי בעד אישור סעיף 48 כפי שהוא?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: סעיף 48 אושר פה אחד.

<ענת מימון: סעיף נוסף לגביו נעשה דיון מחדש זה סעיף 52 בעמוד 29.

<ענת מימון: הסעיף עוסק בפטור להכנת מזון במטבח מוסדי.

<נעה בן שבת: הוספנו את החובה, במקרה שייקבע רישיון למטבח מוסדי, צריך יהיה לעמוד בתנאיו וגם הסמכה לתקנות.

<ענת מימון: אפשר להצביע על הסעיף.

אלי אלאלוף: מי בעד אישור סעיף 52 בנוסחו הסופי?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: סעיף 52 אושר פה אחד.

<זמר בלונדהיים: לעניין ההשגה של השרה לשעבר גרמן.

<זמר בלונדהיים: התבקש שינוי שאם נעשה אותו, הרביזיה תתייתר והוא מקובל מבחינת כולם כאן.

<זמר בלונדהיים: בדיוק עברנו את הסעיף ורצינו להקריא את הסעיף כפי שתואם.

<נעה בן שבת: זה סעיף 54.

אלי אלאלוף: הצבענו עכשיו על סעיף 52.

<ענת מימון: יש עוד סעיף אחד לפני כן.

<ענת מימון: סעיף 53.

<ענת מימון: עשינו דיון מחדש ומחקנו את פסקה (3) שעוסקת בייצור שהועברה לסעיף אחר.

<ענת מימון: כרגע יש שתי פסקאות שנותרו לגבי התקנות שפוטרות מחובת יצרן.

<ענת מימון: אפשר להצביע על סעיף 53.

אלי אלאלוף: מי בעד אישור סעיף 53?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: סעיף 53 אושר פה אחד.

<ענת מימון: סעיפים 54 ו-56 הם סעיפים שהתבקשה בקשה לדיון מחדש על ידי חברת הכנסת יעל גרמן.

<ענת מימון: אתמול הנושא נדון.

<נעה בן שבת: הבנתי שהיא רצתה להיות נוכחת.

<זמר בלונדהיים: היא אמרה שאם זה מוסכם.

<זמר בלונדהיים: מבחינתנו ההצעה מקובלת.

אלי אלאלוף: מאחר והבטחנו לה, בינתיים אנחנו לא מצביעים על סעיף 54 ו-56.

אלי אלאלוף: את ההצעה שלך, זמר, נציג בנוכחותה.

<ענת מימון: אנחנו עוברים לסעיף 62 בעמוד 35.

<ענת מימון: זה סעיף שעוסק בהתליה או הגבלה של רישיון ייצור בשל חשש לאי עמידה בחקיקת המזון.

<ענת מימון: גם כאן היו לנו שינויי נוסח שהוצגה.

<ענת מימון: אפשר להצביע על סעיף 62 בנוסח שמופיע בפני הוועדה.

אלי אלאלוף: מי בעד אישור סעיף 62 כנוסחו?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: הסעיף אושר פה אחד.

אלי אלאלוף: חברת הכנסת מיכל בירן לא השתתפה בהצבעה.

אלי אלאלוף: עוזרה של יעל גרמן מאשר לנו להמשיך.

<זמר בלונדהיים: הסיכום שמאפשר להסיר את הרביזיה הוא לקחת את סעיף 56(ה) שאומר ש"לא ייקבע תנאי שונה לשני אתרי ייצור שאין שוני מהותי ביניהם בשים לב לסוג המזון המיוצר בהם, גודלם, תהליכי הייצור והיקפם, אלא באישור מנהל שירות המזון".

<זמר בלונדהיים: סעיף 56(ה) יימחק והוא יעבור מקום ונשלב אותו בסעיף 54(ב).

<זמר בלונדהיים: אנחנו מדברים במקביל על סעיף 54 ועל סעיף 56.

<זמר בלונדהיים: לוקחים את סעיף 56(ה) ומעבירים אותו להיות חלק מסעיף 54(ב).

<נעה בן שבת: אולי אחרי סעיף קטן (ב).

<זמר בלונדהיים: אפשר לשלב אותם.

<זמר בלונדהיים: מי שמבקש ביותר מאתר אחד ואולם לא ייקבע תנאי שונה.

<זמר בלונדהיים: זה ממש לשלב אותם.

<זמר בלונדהיים: בסעיף 56 התבקשנו לעשות קישור לעניין.

<זמר בלונדהיים: בסעיף 56(ד), בסיפא שאומרת ש"אין באמור כדי לגרוע מסמכות נותן הרישיון לקבוע תנאים נוספים", נאמר "בכפוף להוראות סעיף 54".

<זמר בלונדהיים: כך שיהיה ברור הקישור בין הסעיפים.

<זמר בלונדהיים: תחת זה, אם אני מבין נכון, הרביזיה מוסרת.

<ענת מימון: לא.

<ענת מימון: הרביזיה התקבלה ונעשה דיון מחדש.

<ענת מימון: אין הסתייגות.

<זמר בלונדהיים: נכון.

אלי אלאלוף: אני רוצה להגיד הרביזיה הייתה על פי בקשתה ובקשתי.

<זמר בלונדהיים: נכון.

<רוברט סגל: מה הנוסח הסופי של סעיף 54(ב)?

<זמר בלונדהיים: סעיף 56(ה) עבר לשם.

<נעה בן שבת: אפשר להצביע על אישור סעיף 54.

אלי אלאלוף: מי בעד אישור סעיף 54?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: הסעיף אושר פה אחד.

<זמר בלונדהיים: עכשיו אפשר להצביע על סעיף 56.

אלי אלאלוף: מי בעד אישור סעיף 56 עם ההפניה של סעיף 54?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: סעיף 56 עבר ללא התנגדויות.

<ענת מימון: על סעיף 62 הצבענו.

<ענת מימון: עכשיו אנחנו בסעיף 67 שעוסק בחובת קבלת אישור ייצור נאות.

<ענת מימון: היו לנו כמה שינויים אותם הצגנו.

<ענת מימון: אני רק רוצה להעיר שבסעיף קטן (א) – היה (ב) ועכשיו הוא (א) – כתוב "השר בכפוף להוראות סימן ח'".

<ענת מימון: ככל שסימן ח' יוצבע ויהיה חלק מהחוק, אנחנו באמת נפנה, אבל ככל שסימן ח' לא יהיה חלק, נצטרך להוריד את האמירה הזאת.

<ענת מימון: אפשר להצביע על סעיף 67 בנוסח שבפני הוועדה.

אלי אלאלוף: הצטרפו אלינו חבר הכנסת ישראל אייכלר וחבר הכנסת מאיר כאן.

אלי אלאלוף: ברוכים הבאים.

אלי אלאלוף: מי בעד אישור סעיף 67 כנוסחו?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: הסעיף אושר פה אחד.

<ענת מימון: סעיף נוסף שהיה לגביו דיון מחדש זה סעיף 70(ב) בעמוד 39.

<ענת מימון: הסעיף עוסק בביטול והתליה של אישור ייצור נאות.

<ענת מימון: הוספנו סעיף שמאפשר להתנות את ההחלטה בתיקון ההפרה לפני שמבטלים או מתלים את האישור.

<ענת מימון: אפשר להצביע על סעיף 70(ב).

אלי אלאלוף: מי בעד אישור סעיף 70(ב) בנוסחו החדש?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: סעיף 70(ב) אושר פה אחד.

<ענת מימון: הסעיף האחרון לגביו נעשה דיון מחדש זה סעיף 72 בעמוד 39.

<ענת מימון: הסעיף עוסק בהיתר לסמן מזון בסמל תנאי ייצור נאותים.

<ענת מימון: מחקנו את סעיף קטן (ד) ועשינו כמה שינויים בנוסח.

<ענת מימון: הנוסח שבפני הוועדה, זה הנוסח המוצע.

<ענת מימון: אפשר להצביע על סעיף 723.

אלי אלאלוף: מי בעד אישור סעיף 72 בנוסחו הנוכחי?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: סעיף 72 אושר פה אחד.

<בועז סיטי: אני חושב שהייתה רביזיה גם על סעיף 75(7).

<נעה בן שבת: הסעיפים האלה של תנאים לעניין ייצוא.

<נעה בן שבת: כל הזמן אמרנו שכאשר יהיה פרק לעניין ייצוא, הם יעברו לשם ואכן הם עברו שלם.

<נעה בן שבת: זה עניין נוסחי ולא עניין מהותי.

<נעה בן שבת: זה לא שאיזה סעיף נעלם או משהו.

אלי אלאלוף: מקבל את זה?

<בועז סיטי: כן.

<בועז סיטי: ברור.

אלי אלאלוף: סיימנו את כל החובות שהיו לנו בנושא הרביזיה.

אלי אלאלוף: אנחנו עוברים עכשיו להצבעה על סימנים עליהם לא הצבענו.

אלי אלאלוף: אני מזכיר שסימנים ב' ו-ג' אושרו ועכשיו אנחנו משלימים את החבילה.

<נעה בן שבת: סעיף 25, סעיף המטרה, הקראנו אתמול והוא מופיע כאן בנוסח מתוקן.

אלי אלאלוף: מי בעד אישור סעיף 25, סעיף המטרה?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: סעיף 25 אושר פה אחד.

<נעה בן שבת: סעיף 26.

<נעה בן שבת: קראנו את ההגדרות ואת התיקונים להגדרות.

<נעה בן שבת: אני רוצה לציין שיש הגדרה כמו הגדרת ייצור בה הוספה פסקה (8) לעניין פיקוח וטרינרי והגדרנו רופא ממשלתי.

<נעה בן שבת: בהגדרת רופא ממשלתי יש התייחסות לפרק הווטרינרי.

<נעה בן שבת: נעשה את ההתאמות.

<נעה בן שבת: אם בסופו של דבר הפרק הווטרינרי לא יעבור, נעשה את ההתאמות בנוסח.

אלי אלאלוף: לא.

אלי אלאלוף: כשיעבור.

<נעה בן שבת: אם הכול יעבור, לא תהיה בעיה.

<נעה בן שבת: אם לא יעבור, נעשה את תיקוני הנוסח בהתאם.

<נעה בן שבת: אפשר להצביע על סעיף 26 על כל ההגדרות שלו.

אלי אלאלוף: מי בעד אישור סעיף 26?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: סעיף 26 אושר פה אחד.

<נעה בן שבת: סימן ד' הוא פרק הייבוא.

<נעה בן שבת: יש בו גם את ההתייחסות לנושא של חומרי הגלם.

אלי אלאלוף: אני רוצה להגיד לכם שבסעיף הזה, אחרי שנצביע, אני מבקש מכל משרדי הממשלה להתייעץ עם נציגי התאחדות התעשיינים כדי למצוא את הדרך הנאותה לעשות.

<נעה בן שבת: בעמוד 41 מתחיל פרק הייבוא שהוא פרק מאוד ארוך ומתמשך עד סעיף 148 בעמוד 74.

אלי אלאלוף: סימן ד', עד עמוד 74.

<נעה בן שבת: גם כאן יש לנו כמה דברים לומר לגבי ההוראות שנוגעות לפרק הווטרינרי.

<נעה בן שבת: למשל, בסעיף 117 ו-118 יש התייחסויות לפרק הווטרינרי ויכול להיות שיש עוד התייחסויות.

<נעה בן שבת: שוב, אנחנו מבקשים מהוועדה לראות בזה עניין של נוסח.

<נעה בן שבת: במקרה שהפרק הזה לא יעבור, אנחנו נעשה תיקוני נוסח.

<נעה בן שבת: אנחנו מדברים על הסעיפים מסעיף 76 עד סעיף 149 בסימן ד'.

אלי אלאלוף: מי בעד אישור סעיפים מסעיף 76 עד סעיף 149 בסימן ד' כולל הערת היועצת המשפטית?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: הסעיפים אושרו פה אחד.

אלי אלאלוף: תודה.

<נעה בן שבת: סימן ד'1 לגבי המזון המיועד לייצוא עם התיקונים שהוקראו במהלך הדיונים וגם במהלך היום.

<נעה בן שבת: סעיף 148א בסימן ד'1 מעמוד 74 עד עמוד 76.

אלי אלאלוף: מי בעד אישור סעיף 148א בסימן ד'1?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: הסעיף אושר פה אחד.

טלי פלוסקוב: איציק צילם את ההצבעה שלנו ואמר שאם מחיר הקורנפלקס, יהיה את מי להאשים.

יעקב מרגי: אני יכול להרגיע אותך.

יעקב מרגי: המחיר לא ירד.

יעקב מרגי: כמו שאחוז המע"מ שירד נבלע ולא נודע כי בא אל קרבנו.

אלי אלאלוף: ידעתי שבכנסת מכינים את התיק הבא.

ישראל אייכלר: הוא לוקח בחשבון שהוא יישאר בקואליציה.

איציק שמולי: אתה יודע שאני לא יכול להגיב לזה עכשיו.

יעקב מרגי: עם אופוזיציה כזאת, אין לי בעיה שיהיו עוד שלושה.

יעקב מרגי: אדם ענייני ואיכותי.

מיכל בירן: אנחנו לא מוותרים עליו.

<נעה בן שבת: אנחנו בסימן ה' לגבי הסדרה של מכירת מזון.

<נעה בן שבת: מסעיף 149 עד סעיף 173.

<נעה בן שבת: גם כאן, בסעיף 159 למשל יש התייחסות לפרק הווטרינרי.

<נעה בן שבת: אותה הסתייגות שאמרנו קודם שאם הוא לא יעבור, יהיו תיקוני נוסח.

אלי אלאלוף: מי בעד אישור סעיפים מסעיף 149 עד סעיף 173 בסימן ה'?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: הסעיפים אושרו פה אחד.

<נעה בן שבת: סימן ו', סעיפים 174 עד 183, מעמוד 87 עד עמוד 89.

אלי אלאלוף: מי בעד אישור סעיפים 174 עד 183 בסימן ו'?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: הסעיפים אושרו פה אחד.

<נעה בן שבת: מסעיף 184 עד סעיף 203, מעמוד 90 עד עמוד 102.

<רוית ארבל: סעיף 184 הוא סעיף הטמפרטורה.

<רוית ארבל: העברנו לך נוסח.

<זמר בלונדהיים: עוד לא הצבענו על הסעיף.

<רוית ארבל: הייתה איזושהי טעות והעברתי לזמר.

<רוית ארבל: סעיף 184 צריך תיקון נוסח.

<זמר בלונדהיים: בסעיף 184 אנחנו חושבים שהנוסח לא בדיוק משקף את מה שרצינו להגיד.

<זמר בלונדהיים: קודם כל, הערה קטנה.

<זמר בלונדהיים: בסעיף (א) אנחנו רוצים להוסיף לא רק יאחסן אלא גם יחזיק את המזון כי בהגדרות משתמשים בשני המונחים ואנחנו לא רוצים שיהיה ספק לגבי זה.

<זמר בלונדהיים: זה צריך להיות גם בסעיף (ב) באותם מקומות רלוונטיים.

<זמר בלונדהיים: בסעיף (ב), אני אגיד קודם את המהות כדי שלא יהיו ויכוחים לגבי המהות ואחרי כן בנסחות, אם צריך לעשות התאמות, נעשה את זה.

<זמר בלונדהיים: תקנו אותי אם אני אומר משהו לא מדויק מבחינתכם, אבל אם הבנתי נכון את מה שרוצים לקבוע כאן, מדובר על מצב שבו לפעמים היצרן מסמן את המזון בטמפרטורה כשהוא לא מתכוון שהיא תחול לגבי המשווק אלא הוא מסמן להחזיק יוגורט בארבע מעלות, והוא מתכוון לצרכן שידע להחזיק בבית בארבע מעלות.

<זמר בלונדהיים: לגבי המשווק אין בעיה שהוא יחזיק בשבע מעלות וזה מה שכתוב בחקיקת המזון.

<זמר בלונדהיים: אז הנוסח כאן שאומר להחזיק לפי חקיקת המזון אלא אם היצרן קבע אחרת, זה מייצר אי בהירות.

<זמר בלונדהיים: הרעיון הוא להגיד שבמצב הזה על אף האמור בסעיף (א) לא תיראה הפרה זה שמישהו מחזיק בהתאם לחקיקת המזון ולא הוראות היצרן – אני אומר, שוב, במקרה הזה – כאשר למרות שהיצרן קבע ארבע ואני אחזיק בשבע מעלות, זאת לא תיראה הפרה.

<זמר בלונדהיים: זאת לא תיראה הפרה שאני מחזיק בהתאם להוראות היצרן אלא בהתאם לחקיקת המזון, אלא אם היצרן סימן את ה"בלבד".

מאיר כהן: אתה אומר שאם מעלים, זאת לא הפרה.

מאיר כהן: אם מורידים, זאת הפרה.

<רוית ארבל: אנחנו מדברים על מצב שהוראות היצרן מחמירות ביחס לחקיקת המזון.

<נעה בן שבת: זה מה שאנחנו קובעים.

<רוית ארבל: בדיוק.

<רוית ארבל: יש שני מצבים.

<רוית ארבל: יש מצב שהיצרן מחמיר אבל מציין בלבד ויש מצב שהוא מחמיר ולא מציין בלבד.

<רוית ארבל: אז אנחנו אומרים שלגבי הסיטואציה אם הוא לא ציין בלבד, זה בסדר שאתה מקיים את חקיקת המזון ולא אותי.

<נעה בן שבת: חקיקת המזון קיימת בכל מקרה.

<נעה בן שבת: סעיף קטן (א) לא גורע מהחובה לעמוד בחקיקת המזון.

<רוית ארבל: זה לא גורע, אבל עדיין את חייבת לקיים את הוראות היצרן.

<זמר בלונדהיים: כאן הם רוצים לא לקיים את הוראות היצרן.

<רוית ארבל: אם היצרן מקל, את חייבת לעמוד בחקיקת המזון.

<רוית ארבל: זה מה ש-(א) אומר, בלי לגרוע.

<רוית ארבל: זאת אומרת, חקיקת המזון מחייבת אותך על הנמוך ואתה חייב קודם כל לקיים את הוראות היצרן.

<רוית ארבל: אנחנו אומרים מבלי לגרוע מהאמור בסעיף קטן (א), ככל שהוראות היצרן מחמירות ביחס לזה, ככל שלא ציין "בלבד" – זה בסדר שאתה מקיים את חקיקת המזון.

<רוית ארבל: אם הוא ציין "בלבד" כמו שכתוב, תקיים אך ורק את הוראות היצרן המחמירות כי יש לו סיבה למה הוא ציין זאת.

אלי אלאלוף: זמר, אתה יכול להגיד לנו מה הנוסח שהתקבל?

<זמר בלונדהיים: אני חושב שבנסחות נצטרך קצת להדק את זה אבל בגדול הנוסח שמוצע הוא: "על אף האמור בסעיף קטן (א), אם הוראות היצרן קובעות חובה להחזיק את המזון בטמפרטורה מוגדרת שהיא מחמירה לעומת חקיקת המזון לעניין אחזקת המזון, אחסנתו והובלתו, זה לא ייחשב כהפרה".

<רוית ארבל: קיום הוראות חקיקת המזון לא ייחשבו כהפרה.

<נעה בן שבת: כהפרה של מה זה לא ייחשב?

<זמר בלונדהיים: של הוראות סעיף קטן (א).

<זמר בלונדהיים: "אולם אם היצרן סימן הוראה זו במילה בלבד", אם הוא אומר תחזיק בארבע מעלות בלבד.

אלי אלאלוף: מקובל?

<רוית ארבל: כן.

אלי אלאלוף: מי בעד סעיפים 184 עד 203 בסימן ז' כולל התיקון שקיבלנו מזמר ממשרד המשפטים?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: הסעיפים אושרו פה אחד.

<נעה בן שבת: נדלג על סימן ח' ועבור לעמוד 133, לסימן ט'.

<נעה בן שבת: סעיפים 274 עד 282א כאשר בסימן הזה יש הרבה התייחסות לנושא של הפיקוח הווטרינרי.

אלי אלאלוף: אותה הערה מתאימה גם כאן.

אלי אלאלוף: מי בעד אישור סעיפים 274 עד 282א?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: סימן ט' אושר.

אלי אלאלוף: הסעיפים אושרו פה אחד.

<נעה בן שבת: סעיף העונשין, סעיף 283(א).

<נעה בן שבת: אנחנו לא מצביעים על (11) עד (15).

<נעה בן שבת: בהמשך הדיונים היום או מחר יהיה אפשר להעלות אותם להצבעה.

<נעה בן שבת: הסעיפים האלה נוגעים לנושא הווטרינרי.

<נעה בן שבת: בסעיף קטן (ב), כרגע לא נצביע על (45) עד (53) אלא על שאר הפסקות כן נצביע.

<נעה בן שבת: כמו כן נצביע גם על סעיף 284, גם על סעיף 285 ו-285א.

<נעה בן שבת: אנחנו מצביעים על סעיפים 283 עם החריגים שציינתי עד סעיף 285א.

אלי אלאלוף: מי בעד אישור סעיפים 283(א) עד 285א בסימן י' ללא הסעיפים הקטנים שצוינו על ידי היועצת המשפטית?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: תודה.

אלי אלאלוף: הסעיפים אושרו פה אחד.

יעקב מרגי: למה דילגנו על הסעיפים הקטנים?

<נעה בן שבת: זה קשור לפרק הווטרינרי.

יעקב מרגי: יש כבר הבנות?

אלי אלאלוף: ברוב הסעיפים, כן.

<נעה בן שבת: סימן י"א, לגבי העיצום הכספי, הפרה מינהלית והתחייבות להימנע מהפרה.

<נעה בן שבת: בסעיף 287 אנחנו לא נצביע על פסקאות מ-(12) עד (16) ובסעיף 288 לא נצביע על פסקאות מ-(39) עד (49).

<נעה בן שבת: פרט להגבלה הזאת, מסעיף 286 עד סעיף 312 בעמוד 168.

אלי אלאלוף: מי בעד אישור סעיף 287 ללא הסעיפים הקטנים (12) עד (16) וסעיף 288 ללא סעיפים קטנים (39) עד (49) עד לסעיף 312 בסימן י"א?

אלי אלאלוף: בעד הסעיפים – פה אחד

אלי אלאלוף: הסעיפים אושרו פה אחד.

<נעה בן שבת: קודם היה סעיף 286.

<קריאה: 286 עד 312.

<נעה בן שבת: סימן י"ב, צווי הגבלה מינהליים ושיפוטיים.

<נעה בן שבת: מסעיף 313 עד סעיף 315.

אלי אלאלוף: מי בעד אישור סעיפים 313 עד 315?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: הסעיפים אושרו פה אחד.

<נעה בן שבת: בסימן י"ג, תיקונים עקיפים, עברנו על סעיף 316 ואפשר להצביע עליו.

אלי אלאלוף: מי בעד אישור סעיף 316 בסימן י"ג?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: תודה.

אלי אלאלוף: הסעיף אושר פה אחד.

<נעה בן שבת: אפשר להצביע על סעיפים 319, 320 ו-320א.

<נעה בן שבת: אני מדלגת על סעיפים 317 ו-318 שגם הם נוגעים לנושא הווטרינרי.

אלי אלאלוף: מי בעד אישור סעיפים 319, 320 ו-320א בסימן י"ג?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: הסעיפים אושרו פה אחד.

<נעה בן שבת: נדלג על סעיף 321 ו-323 כי גם הם נוגעים לנושא הווטרינרי.

<נעה בן שבת: אפשר להצביע על סעיף 323 ו-324.

<נעה בן שבת: 325 זה סעיף שמחקנו אותו כי כמו שאמרנו כל התיקון הזה ייכנס לתוך פקודת בריאות הציבור (מזון) כך שהיא לא תימחק פורמלית אלא תוכנה יוחלף.

אלי אלאלוף: מי בעד אישור סעיפים 323 ו-324 ומחיקת סעיף 325?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: נתקבלה מחיקת סעיף 325.

אלי אלאלוף: הסעיפים אושרו פה אחד ואושרה מחיקת סעיף 325.

<נעה בן שבת: סעיף 326 ו-327.

<נעה בן שבת: יש לנו כאן עכשיו שורה של סעיפים ואני מציעה שנצביע קודם מסעיף 326 עד 333.

אלי אלאלוף: מי בעד אישור סעיפים 326 עד 333?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיפים – פה אחד

אלי אלאלוף: הסעיפים אושרו פה אחד.

<נעה בן שבת: בסעיף 334 יש כמה סעיפים קטנים שנוגעים לנושא הווטרינרי.

<נעה בן שבת: סעיף (ב), (1), ׁ(ב2), (ב3).

<נעה בן שבת: הם נוגעים למשהו שנוגע לסימן ח'.

<נעה בן שבת: זה תיקון עקיף.

<נעה בן שבת: גם בסעיף קטן (ג).

<זמר בלונדהיים: בסעיף קטן (ג) מפסקה שמופיעה ב-(3) השני.

<נעה בן שבת: מפסקה שמופיעה ב-(3) השני.

<זמר בלונדהיים: כי ה-(4) כן בפנים.

<נעה בן שבת: הפסקה שלידה כתוב סימן ח'.

<נעה בן שבת: אנחנו כן נצביע ב-(ג) על (1), (2), (3) ו-(4).

<נעה בן שבת: אדוני, אולי נצביע על הסעיף הזה בחלקים למרות שזה יסרבל אבל זה יהיה יותר קל.

<נעה בן שבת: סעיף 334(א),

אלי אלאלוף: מי בעד אישור סעיף 334(א)?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: סעיף 334(א) התקבל פה אחד.

<נעה בן שבת: סעיף 334(ג) מפסקה (1) עד (4).

אלי אלאלוף: מי בעד אישור סעיף 334(ג) מפסקה (1) עד (4)?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: הסעיף אושר פה אחד.

<נעה בן שבת: סעיף 334(ד), (ה), (ו), (ו1), (ז), (ח), (ט), (י), (י1), (י2), (יא), (מחיקת יב), (יג), (יד), (טו).

אלי אלאלוף: מי בעד אישור הסעיפים כפי שצוינו על ידי היועצת המשפטית?

אלי אלאלוף: מי נגד?

אלי אלאלוף: מי נמנע?

אלי אלאלוף: הצבעה

אלי אלאלוף: סעיף 334(ד), (ה), (ו), (ו1), (ז), (ח), (ט), (י), (י1), (י2), (יא), (מחיקת יב), (יג), (יד), (טו) נתקבלו.

אלי אלאלוף: הסעיף אושר פה אחד.

<נעה בן שבת: עכשיו נצביע על סעיף 334 מ-(י) עד (טו).

אלי אלאלוף: מי בעד?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: הסעיף אושר פה אחד.

<נעה בן שבת: בסעיף 334, סעיף קטן (יז), (יז1) ו-(יח), כפי שמופיע בנוסח שלפניכם.

אלי אלאלוף: מי בעד אישור סעיף 334 מ-(יז) עד (יח)?

אלי אלאלוף: מי נגד?

אלי אלאלוף: מי נמנע?

אלי אלאלוף: בעד הסעיף – פה אחד סעיף 334 (יז), (יז1) ו-(יח) נתקבל.

אלי אלאלוף: הסעיף אושר פה אחד.

<נעה בן שבת: אפשר להצביע על סעיף 335.

<נעה בן שבת: יש לנו את התוספת הראשונה.

<נעה בן שבת: התוספת השנייה נמחקה.

<נעה בן שבת: יש את התוספת השלישית, תוספת חמישית, תוספת שישית, תוספת שביעית, תוספת שמינית, תוספת תשיעית, תוספת עשירית, תוספת 11 שלא רואים את הכותרת ותוספת 12.

<נעה בן שבת: התוספת העשירית מתחילה בעמוד 217 וכוללת גם את האזהרות לעניין חנק.

<נעה בן שבת: התוספת ה-11 כוללת את הסוכר, פולי קפה ירוק, פולי סויה וחיטה, ותוספת 12 כוללת כאן הוראות סימון, תקנות בריאות הציבור (מזון) (סימון אזהרה מסכנת חנק) ותקנות בריאות הציבור (מזון) (סימון גלוטן).

<זמר בלונדהיים: את התוספת השנייה והרביעית מחקנו.

<נעה בן שבת: כן.

אלי אלאלוף: מי בעד אישור סעיף 335 כולל התוספות 1, 3, 5, 6, 7, 8, 9, 10, 11 ו-12? מי נגד?

אלי אלאלוף: מי נמנע?

אלי אלאלוף: בעד הסעיף – פה אחד

אלי אלאלוף: אושר פה אחד.

אלי אלאלוף: מזל טוב.

אלי אלאלוף: סיימנו את הספר הזה.

אלי אלאלוף: ברשותכם, אנחנו יוצאים להפסקה וחוזרים בשעה 15:00 אז נתחיל עם הפרק הווטרינרי.

אלי אלאלוף: תודה רבה.